GiliGold/VAD_KnessetCorpus huggingface dataset:
יונתן אריה:
 ברור שתחושת הביטחון האישי בציבור נפגעה בצורה קשה מאז ה-7 באוקטובר, גם באופן אישי, עם זאת כשרבים בציבור נושאים נשק ברישיון שהתקבל בהליך מפוקפק, ללא הכשרה בסיסית וללא פיקוח מספק, יש בכך גם סכנות שעל חלקן כבר שמענו בדיונים האלה
יונתן אריה:
      ככל שמורידים את התבחינים לקבלת רישיון נשק כך גובר הסיכוי שהנשק יגיע גם לאנשים הלא נכונים ולשימוש לא ראוי בנשק וכבר עכשיו אנחנו רואים את המחיר הכבד של אצבע קלה מדי ולא מקצועית על ההדק
יונתן אריה:
      כולנו יודעים שהמתח והחשדנות בציבור הם עדיין ברמה מאוד גבוהה וזה יכול להביא לשימוש לא מוצדק בנשק גם כנגד יהודים וגם כנגד ערבים אזרחי המדינה, או בטעות, או בכוונה
יונתן אריה:
  זה מצב שלא רק עלול לסכן חיי אדם אלא גם להוביל להתלקחות אלימה בין אזרחים
יונתן אריה:
 כן, נשק בידיים הלא נכונות יכול גם לפגוע בביטחון המדינה, גם זה עניין של פיקוח נפש
יונתן אריה:
      לכן ובגלל שממילא הרבה אנשים מקבלים רישיון גם בלי שינוי התבחינים ושמוקמות גם מאות כיתות כוננות, אנחנו חושבים שקודם כל צריך לתקן את ההליך הבעייתי של קבלת רישיון נשק
טלי גוטליב:
אין מאות כיתות כוננות, יש חסר גדול מאוד
יונתן אריה:
בונים
טלי גוטליב:
חסר גדול וסכנת חיים בישראל
מיקי לוי:
חברת הכנסת גוטליב, אני עומד על זכותו
יונתן אריה:
אנחנו חושבים שצריך קודם כל לתקן את ההליך הבעייתי של קבלת רישיון הנשק, להחזיר את הריאיון הפרונטלי ולעשות בדיקות רקע יותר מעמיקות, לבטל את ההקלות האחרונות בתבחינים לרישוי הנשק ולשפר בצורה משמעותית את הפיקוח על אזרחים שמחזיקים נשק, כי אין ממש כזה
יונתן אריה:
      ודבר אחרון, אל תפריטו ואל תפקירו את הביטחון שלנו
יונתן אריה:
 חזקו את המשטרה, חסרים אלפי שוטרים
יונתן אריה:
 במקום חימוש המוני חזקו את המשטרה
יונתן אריה:
 תודה
טלי גוטליב:
אנחנו במלחמה פשוט, אני רק מזכירה
טלי גוטליב:
 אני במלחמה עכשיו, לא בשגרה
מיקי לוי:
 שדולת הנשים בישראל
מיקי לוי:
 יצאו
מיקי לוי:
 מועצה אזורית שומרון
מיקי לוי:
 כן, גברתי
הר מלך:
אדוני היושב ראש, רק נגיד ששירה ליבמן, שהיא מנכ"לית של מועצת יש"ע, היא הפצועה בפיגוע הירי שהיה עכשיו
מיקי לוי:
נורא מצער
מיקי לוי:
 כל נפגע מפיגוע ירי הוא מצער ומקומם
מיקי לוי:
      מי את, גברתי? שדולת הנשים? בבקשה, בואי תדברי
נעמה זרביב:
אני מנכ"לית 'שוברות שוויון' וגם חלק משדולת הנשים הדתיות והחרדיות למען כלל נשות ישראל
נעמה זרביב:
 למי שחשבה שחרדיות לא מיוצגות
מיקי לוי:
מכובד מאוד שאת פה
נעמה זרביב:
אני רק אעיר על דבר אחד מאוד קטן, כי באמת הכול נאמר
נעמה זרביב:
 נרצחות עשר נשים בשנה והייתי רחבה, כללתי בזה גם את הפלילי, עד 13, לעומת הסכנה המוחשית של אלפי בתים שחשופים לסכנה
נעמה זרביב:
 אבל אני רוצה להתייחס למשהו אחר, באו לפה ארגון ויצו ואמרו שהם מבקשים לבקש אישור נפרד מהגברים
נעמה זרביב:
 בעת הזאת אני חושבת שאנחנו צריכים סליחה מכל הבחורים שלנו שבמשך שנים מנסים לחנך אותנו שכל הגברים הם אלימים בפוטנציה, אנסים בפוטנציה, הם מדכאים ואנחנו קורבנות
קריאה:
מי מנסה להגיד את זה?
טלי גוטליב:
תנו לה לדבר
טלי גוטליב:
תנו לה לדבר, זכותה לדעתה
מיקי לוי:
בסדר, טלי, נו
קריאה:
רק שתסביר מי מנסה להגיד את זה
טלי גוטליב:
אל תיתממי, זה קיים לגמרי
נאור שירי:
רגע, קודם ראינו שלא כולם יש להם זכות פה לדעה, נכון?
מיקי לוי:
רגע, חברת הכנסת גוטליב
מיקי לוי:
 בבקשה, אני עומד על זכותך, למרות שאת מרגיזה אחרים, אותי לא, אגב
נעמה זרביב:
יופי, אז אני פשוט רוצה להגיד שעכשיו כשאנחנו רואים את כל הגברים שלנו בחזית הגיע הזמן להבין שמשפחה זה לא מסלול של מדכא מדוכא, זה לא מסלול של פטריארכיה, משפחה זה אהבה, זה כבוד
נעמה זרביב:
 הגברים שלנו, הבנים שלנו והבעלים שלנו והאחים שלנו מגנים עלינו ושומרים עלינו וזה כיף וזה נפלא ומותר להגיד את זה והם הולכים עכשיו ומחרפים את נפשם כי הם אוהבים אותנו, את המשפחות שלהם, את העם שלהם ואת הארץ שלהם
טלי גוטליב:
תודה רבה
מיקי לוי:
 אני לא מסכים עם מה שאמרת, אבל בסדר
מיקי לוי:
 זכותי להגיד את זה, אף אחד לא מחנך לשנוא וזה, אבל בסדר
צפנת נורדמן:
אני גם פתחתי ואמרתי שאנחנו מבינות את הצורך
מיקי לוי:
לא, כולי הערכה גם לדברים האחרים שהארגון שאת שייכת אליו עושה
טלי גוטליב:
אני יכולה לתהות שתי תהיות בשם אזרחים שלא אמרו כאן? יש כל מיני עיסוקים שהופכים את האדם לבעל וצורך בנשיאת נשק ודווקא בעניין הזה אני חושבת שהשר, כיוון שהוא רצה להיות מאוד מאוד אחראי אז הוא לא הרחיב הרחבה בלתי רגילה, אבל צריך לאפשר הרחבות לעיסוק - - -
מיקי לוי:
חברת הכנסת גוטליב, את עכשיו לא  עורכת הדין שלו
טלי גוטליב:
לא, אני אומרת בהקשר של היעדר הרחבה שקשורה לאנשים שעוסקים במקומות סיכון
טלי גוטליב:
 תרחיבו שם את העניין הזה, תפתחו שיקול דעת למי שיש לו תיקים פתוחים ישנים ונושנים שנסגרו מזמן כדי שאפשר יהיה לבחון את זה כמו שאמרה - - -
נאור שירי:
איך תיק פתוח נסגר?
טלי גוטליב:
לא, שיש לו תיקים ישנים סגורים
נאור שירי:
לא, כי אם יש תיק פתוח אז הוא פתוח
טלי גוטליב:
בסדר, נאור, אז טעיתי בהגייה וזה מה שהיה חשוב לומר
טלי גוטליב:
 שיהיה ברור פה
טלי גוטליב:
 גם אגב תיקים פתוחים, מב"דים, בני 15 שלא נסגרו מכל מיני שיקולים, צריך לאפשר שם בחינה מהותית, כי באמת יש משהו צורם בזה שלוחמים שלנו, גם שוטרים שלנו, נמצאים בתפקיד בלחימה עם נשק ולא יכולים להיות בעלי רישיון
מיקי לוי:
 אז אם כך לפי התבחינים שאמרת אני רוצה להחזיר לו את הנשק
טלי גוטליב:
לא אתה תחזיר, השוטרת תחזיר אם היא תמצא לנכון
טלי גוטליב:
 לא אתה ולא אני - - -
מיקי לוי:
 לפי התבחינים מגיע לו חזרה את הנשק
טלי גוטליב:
לא, אמרתי להפעיל שיקול דעת, לא אמרתי לשנות תבחינים
מיקי לוי:
הבנתי, הבנתי
טלי גוטליב:
לא, אני לא נופלת בפוליטיקה
טלי גוטליב:
 אנחנו רוצים שהשוטר והשוטרת האמונים, הקצינים האחראים, תבדקו את המב"דים, תבדקו את זה
טלי גוטליב:
 ואני מכירה את התובעת הזו מאוד טוב ואני בטוחה שאם היא דחתה ערר היא דחתה אותו מהותית כי הופעתי מולה בתיקים מאוד מורכבים, אף פעם לא בשרירות
טלי גוטליב:
 זו תובעת, לא משנה איזו תובעת זאת, מנוסה ומקצועית
מיקי לוי:
לא בטוח שהיא אישית בדקה את התיק אישית
טלי גוטליב:
עם כל הכבוד זה אנשים סופר מנוסים
מיקי לוי:
אבל עזבי, זה לא חשוב
מיקי לוי:
 אני הייתי צריך לסגור את הדיון כבר לפני עשר דקות
נאור שירי:
מנכ"לית יש"ע לא נפגעה
הר מלך:
סליחה, אדוני היושב ראש, אני מתקנת
הר מלך:
 היא נסעה כנראה אחרי הרכב שנפגע, בעלה הוא זה שירה, אבל כן יש אישה פצועה
מיקי לוי:
התיקון מתקבל, שיהיו בריאים, נאחל להם בריאות והחלמה מהירה
מיקי לוי:
 כל נפגע גם פוגע בנו ובנפשנו
נאור שירי:
רק אם אתה מסכם אני מחכה למילות הסיכום
מיקי לוי:
בבקשה, נכון, הבטחתי לך
מיקי לוי:
 אני מתחבר דווקא לסיפה שלך - - -
מיקי לוי:
כל המשרד שלכם דיבר, זה לא נראה לי דחוף כרגע
מיקי לוי:
 המשנה למנכ"ל, ראש החטיבה, הצד הזה
קריאה:
רק לא עמדת השר
מיקי לוי:
אמרתם הכול
מיקי לוי:
 כן, בבקשה, חבר הכנסת שירי
טלי גוטליב:
למה עמדת השר לא תישמע אם יש לנו זמן?
מיקי לוי:
כן, חבר הכנסת נאור
נאור שירי:
אני רק אומר שלי נורא חסר וחסרה פה משטרת ישראל
נאור שירי:
 אני מרגיש שהם מודרים מהאירוע, הן בנוגע לאיך שההליך מבוצע והן בנוגע להשלכות שלו
נאור שירי:
 בעיניי זו הפרטה של שירותי הביטחון האישי שלנו
נאור שירי:
 אני חושב שההשפעות על זה במרחב הציבורי, גם במרחב של הפח"ע, גם במרחב של הפלילי, יהיו לעשרות שנים הבאות ובעיניי, גם מבחינת התשובות שאנחנו ביקשנו בפעם הקודמת שלא מתקבלות, וגם מבחינת ההיערכות בכלל לכל נושא נושאי נשק במדינת ישראל לא קיימת ואני מתקשה להבין את זה
נאור שירי:
 אני לא מבין איך משטרת ישראל בכלל לא בשולחן
טלי גוטליב:
משטרת ישראל היא התבחין הכי חשוב, היא זו שמעבירה את ההמלצה בדבר מידע מודיעיני, הרשעות, מב"דים
נאור שירי:
טלי, את לא חייבת לענות על כל שאלה שעולה פה
נאור שירי:
 יש שאלות  ש - - -
טלי גוטליב:
אוה, אל תהיה עצוב, נאור
נאור שירי:
לא, זה לא עצוב, אני רק מבקש ממך לא לענות לי על מה שלא שאלתי אותך
טלי גוטליב:
אני לא עונה לך, אני עונה לעם ישראל
נאור שירי:
אל תדברי, גם עם ישראל לא שאל אותך היום משהו
טלי גוטליב:
אני עונה לעם ישראל
נאור שירי:
אל תפני אליו
נאור שירי:
 כל שאלה ששאלתי את המשטרה פשוט אין תשובה
טלי גוטליב:
בבקשה, גברת
תמי בן שושן:
הסיבה שאנחנו לא ליד השולחן היא שיש פה הרבה אנשים שהוזמנו
מיקי לוי:
	לא, רציתי שתשבו
תמי בן שושן:
אנחנו לגמרי בתוך החוויה, כל אחד בתפקיד שלו, הגיעו לפה הרבה אנשים, הרבה נציגים, יש פה חטיבת אבטחה, מתנדבים, מדור חקירות, נפגעי עבירה, אני ממדור נשק
תמי בן שושן:
 אנחנו לגמרי בתוך החוויה
נאור שירי:
מה זה חוויה? אני לא אמרתי שאתם לא בחוויה, אמרתי שאתם נעדרים מהאירוע ברמת הדעה שלכם על מה שקורה בנוגע למה הדעה של משטרת ישראל המקצועית לגבי אופן החלוקה, מה הדעה וההיערכות שלכם לחצי מיליון נושאי נשק שזה עלייה מטורפת
נאור שירי:
 עזבו שנייה נכון לא נכון, עלייה של נשק במרחב הציבורי
נאור שירי:
 מה חידודי ההנחיות שלכם לנושא נשקים, למה לא מחייבים כובע ביטחון למשל
נאור שירי:
 אין היערכות
נאור שירי:
 זו הדעה שלי, זו לא הדעה של מספר האנשים שאתם בשולחן, ובעיניי אין לכם תשובות
נאור שירי:
 אז אני לא אומר שאתם לא פה, פשוט אין לכם תשובות
הר מלך:
יש לכם עמדה?
תמי בן שושן:
ככל שיהיו שאלות קונקרטיות, כמו שעכשיו העלית, יש אנשים שיכולים לתת אולי תשובות עליהם
נאור שירי:
שאלתי
תמי בן שושן:
עכשיו העלית שאלות
מיקי לוי:
אז בואו תרשמו את זה לפעם הבאה
מיקי לוי:
 אני 13 דקות מעבר לזמן שהוקצה לי
מיקי לוי:
 בבקשה, אדוני, קצר וקולע וגם עמדת השר תישמע
נאור שירי:
מה אמרת?
קריאה:
שיש לנו כובע
נאור שירי:
מה אמרת? תקשיב, יש זמן לצחוקים ויש זמן שעובר את הגבול
נאור שירי:
 אתה יושב וצוחק פה על כל חברי הכנסת
מיקי לוי:
לא, עזוב
נאור שירי:
אל תגיד לי לרשום כובע ואל תגיד לי נעליים, אתה יושב פה ומגחך על כולם, שעכשיו אני מתעלם מזה, חלק זה מצחיק וחלק לא
נאור שירי:
 אני חושב שאתה - - -
טלי גוטליב:
אנחנו לא מדברים ככה לפקידים כי הם לא יכולים לענות לנו באותה - - -
נאור שירי:
הוא לא פקיד ו - - -
מיקי לוי:
תודה, תודה, חבר הכנסת שירי
נאור שירי:
זה פשוט ביזיון איך שהוא מתנהל פה
טלי גוטליב:
צריך לשמור על כבודו, די
טלי גוטליב:
 הוא לא יכול לענות לנו באותו אופן
נאור שירי:
אני לא אשמור על כבודו ואל תיתני לי הטפות מוסר, תודה
מיקי לוי:
טלי, די, לא ביקשתי שתעזרי לי
מיקי לוי:
 בבקשה, אדוני, קצר וקולע
איציק צ'יפרוט:
תודה רבה, אדוני היושב ראש
איציק צ'יפרוט:
 אני נמצא כאן כנציג כל אותם אזרחים שכבר נושאים נשק להגנה עצמית ואלה שרוצים לשאת נשק ולא מקבלים את הנשק
איציק צ'יפרוט:
 אני רוצה להגיד שאני עוקב אחרי הדיונים, ההתרשמות שלי היא שאנחנו לא מסתכלים על הנקודה האמיתית ועל הבעיה באירוע הזה
איציק צ'יפרוט:
 הבעיה היא שיש כאן המון המון אנשים שעומדים בתבחינים, או שלא עומדים בתבחינים, הישנים והחדשים – אגב אנחנו מבינים שיש המון אנשים שמבקשים לשאת נשק שכרגע לא מצליחים לקבל את המענה הזה
איציק צ'יפרוט:
      אני חשבתי כשקיבלתי את הזימון הראשון לדיון הזה שאנחנו נתמקד בבעיה איך אנחנו יכולים לקדם ולתגבר את האגף, שאגב זה המקום להגיד לו כאן מילה טובה
איציק צ'יפרוט:
 כבר שלושה דיונים - - -
מיקי לוי:
אני אתקן אותך, אתה ביקשת לבוא, לא קיבלת זימון מהוועדה
איציק צ'יפרוט:
אני מדבר על ההתחלה, אבל בסדר, היום אני ביקשתי באמת להצטרף ולהגיד את דברי
מיקי לוי:
בוא נדייק
מיקי לוי:
 אני מכבד אותך
איציק צ'יפרוט:
אוקיי, תודה
איציק צ'יפרוט:
 המקום להגיד מילה טובה לאגף שבאמת עובד ועושה מעל ומעבר את מה שהוא יכול לעשות במסגרת היכולות שלו
איציק צ'יפרוט:
 אני הייתי מבקש מהוועדה לבדוק איך כן אפשר לתת להם את היכולת לעזור לנו לתת ליותר אנשים להגן על עצמם, לשאת נשק
איציק צ'יפרוט:
 דיברתי עם אדוני בוועדה הראשונה, היית מפקד מחוז ירושלים, אתה יודע יותר טוב ממני מה החשיבות של האזרח החמוש, כמה פיגועים מנוטרלים באמצעות אזרחים חמושים
איציק צ'יפרוט:
      אנחנו המענה הראשוני
איציק צ'יפרוט:
 אני תמיד אוהב להשוות אותנו למטף, אנחנו מחזיקים מטף בבית, אנחנו מחזיקים מטף באוטו, למרות שיש את לוחמי הכבאות וההצלה, את לוחמי האש
איציק צ'יפרוט:
 אנחנו צריכים את האזרחים החמושים שיהיו פרוסים במרחב, שיוכלו לתת את המענה הזה עד שתגיע אותה ניידת משטרה תוך ארבע, חמש, שבע דקות, כמה זמן שייקח
איציק צ'יפרוט:
 אנחנו לא יכולים להרשות לעצמנו, בטח עכשיו, בעת הזו, בעת מלחמה, להמשיך ולדבר על איך כמה ומי
איציק צ'יפרוט:
     אנחנו צריכים לחשוב איך אנחנו עושים את זה יותר טוב, איך אנחנו נותנים יותר מהר, אנחנו במלחמה, איך אנחנו מאפשרים ליותר אזרחים לשאת נשק
איציק צ'יפרוט:
 איך אנחנו עוזרים לאנשים האלה שבאמת יוצאים מגדרם כאן כדי לעזור לנו וכדי לספק את אותם רישיונות נשק, איך אנחנו יכולים לעשות את זה יותר
איציק צ'יפרוט:
      ועוד מילה אחת, האזרחים שנושאים נשק יכולים להיות כל אחד שיושב כאן באולם, זה יכול להיות האח, בן הדוד, האחות, בת הדודה, אגב גם נשים, אנחנו רואים יותר נשים מגישות בעקבות ההקלה, נכנס תבחין לוחם, יותר נשים זכאיות ולכן הן גם מבקשות לשאת נשק
איציק צ'יפרוט:
 אנחנו לא צריכים להסתכל עלינו, אני איכנס רגע לכובע של האזרח החמוש, כאיזה שהוא איום מיידי, אני מרגיש כאילו כולנו הפכנו לחשודים המיידיים, הרוצחים הפוטנציאליים
איציק צ'יפרוט:
      איך המשטרה נערכת לקבל אותנו, שאל כאן חבר הכנסת שירי, אני רוצה להזכיר שבעבר כבר היו כאן כמויות כאלה של נושאי נשק להגנה עצמית, אגב ברמת אוכלוסייה יותר נמוכה, היינו פחות אנשים עם יותר כלי נשק מהמצב היום
איציק צ'יפרוט:
 לכן אני אומר שאם אנחנו מסתכלים מה קורה היום עם 200,000 חמושים שנמצאים במרחב, 300,000 זה לא מה שאמור להפחיד אותנו כל כך
איציק צ'יפרוט:
 תודה
מיקי לוי:
 עוד פעם אני אגיד, הוועדה לא נגד, הוועדה בחנה את הדרך והוועדה דורשת לתקן את הדרך
מיקי לוי:
 היא לא נכנסה למדיניות, לא נכנסה למספרים, לא נכנסה לרישוי, לכלום
מיקי לוי:
 זה לא לדיון
איציק צ'יפרוט:
אבל אולי התפקיד זה לנסות ולעזור ולסייע
מיקי לוי:
אתה יודע מה הפחד שלי? ועכשיו אני הולך עם קסקט, שכשאני אגיב יירו בי
מיקי לוי:
 זה הפחד
איציק צ'יפרוט:
אני רק חייב להתייחס לאירוע הזה, ברשותך
איציק צ'יפרוט:
 זה קרה פעם אחת עם חיילי צה"ל, לא אזרחים חמושים
מיקי לוי:
אדוני, אתה לא בוויכוח איתי
איציק צ'יפרוט:
לא בוויכוח, חלילה
איציק צ'יפרוט:
 אני רק אומר, זה לא קרה לאזרח חמוש עד היום
מיקי לוי:
נתתי לך לדבר, די
איציק צ'יפרוט:
תודה
מיקי לוי:
כן, בבקשה, אדוני
דוד לוי:
תודה, יושב הראש, שתי דקות על השעון
דוד לוי:
 אני דוד בבלי, יועץ השר
דוד לוי:
 הייתי חסיד חב"ד, אני מאמין שהאומר דבר בשם אומרו מביא גאולה לעולם ולכן אני אקרא ציוץ של יושב ראש ועדה לביטחון הפנים הקודמת, מירב בן ארי, שכמובן פה מזדעקת
דוד לוי:
 היא כתבה ב-28 בינואר, פחות מחודש לאחר שהשר הגיע - - -
מיקי לוי:
אני נורא מתנצל שאני מפריע לך, עזוב חברי כנסת
דוד לוי:
אני רוצה להגיד את מה שכתוב פה
מיקי לוי:
בשביל מה לך?
טלי גוטליב:
אבל הוא רוצה לומר
דוד לוי:
'בוא נתחיל מלשנות את התבחינים שייתנו ללוחמי שריון ותותחנים אפשרות לקבל נשק', כמובן מה שעשינו, 'כמו חי"רניקים
דוד לוי:
 את התבחין הפשוט הזה הוא לא טיפל, דבר ראשון כשהגיע'
דוד לוי:
 להבדיל ממנה, עשינו עבודת מטה ארוכה ולא יכול להיות שתוך חודש נעשה את זה
דוד לוי:
 'בואי נעבור למצוקת כוח האדם באגף רישוי, כלי ירייה, מה שאומר שאין שום סיכוי כרגע להציף את הרחובות
דוד לוי:
 כל המשרד לבט"ל, מיליון דיבורים, אפס מעשים'
דוד לוי:
 כלומר היא קראה ב-28 בינואר, הרבה לפני ה-7 באוקטובר, שצריך להרחיב מאוד ולאפשר להרבה יותר אנשים לקחת נשק
מיקי לוי:
זו מדיניות השר?
דוד לוי:
רגע, רגע
מיקי לוי:
לא, תראה, לא אפשרתי לפגוע באף - - -
דוד לוי:
לא הבנתי, אתה נתת לי זכות דיבור, יושב הראש
מיקי לוי:
לא אפשרתי לפגוע באף חבר כנסת
דוד לוי:
נתת לי זכות דיבור של שתי דקות, נתת פה לארגוני חברה אזרחית חמש דקות
מיקי לוי:
זה לא מעניין אותי מה ה - - -
טלי גוטליב:
אבל חשוב שתגיד את עמדת השר, אדוני
דוד לוי:
תיכף אני אסיים את זה
מיקי לוי:
עמדת השר יש לך, אדוני?
דוד לוי:
העמדה של השר נורא ברורה, כמה שיותר להרחיב את התבחינים
דוד לוי:
 גם מה שעשינו היה פה מאוד מאוד מצומצם, בסוף הוספנו לכל לוחם, כל אדם שזכאי לתעודת לוחם יכול לשאת נשק
נאור שירי:
זה לא דיון על התבחינים
טלי גוטליב:
תנו לו רגע לסיים
דוד לוי:
זה לא התבחינים, רק דיברתם על זה
דוד לוי:
 המטרה היא כמה שיותר אנשים יוכלו לשאת נשק
דוד לוי:
 אחרי ה-7
דוד לוי:
10, היה פה אירוע מז'ורי, אנשים רוצים הגנה עצמית
דוד לוי:
 וכן, זה לא משליך כלום על העבודה המדהימה של משטרת ישראל, כולנו ראינו איך המשטרה תפקדה, ועדיין אתה לא יכול להציב שוטר בכל רחוב, וגם אם תציב שוטר בכל רחוב עדיין סטטיסטית יש לך 30,000 שוטרים, תוסיף עוד 20,000 שוטרים תגיע ל-50
דוד לוי:
 לעומת זאת תשים 300,000 אזרחים עם נשק הראשון שייתקל במחבל סטטיסטית יהיה אזרח
דוד לוי:
      זה המצב
דוד לוי:
 זה קיים באירופה, כל מדינות אירופה המתוקנות, יש שם פי חמישה או שישה אחוז נושאי נשק
דוד לוי:
 אתה רוצה לשמוע? בשוויץ 30%
דוד לוי:
 גם אם נגיע למספרים שאנחנו עכשיו מסיימים זה פי שישה בשוויץ
דוד לוי:
 ואתה יודע מה ההצדקה שם? לא להגנה עצמית, מה ההצדקה שם? ספורט
מיקי לוי:
מכיוון שהייתי פה דקה וחצי, בודקים את זה ל-1,000 אזרחים, אבל תמשיך
דוד לוי:
שמה?
טלי גוטליב:
לא חשוב, תמשיך
דוד לוי:
כל אירופה כמעט יש הרבה יותר אזרחים נושאי נשק ואין להם את הצידוק של הגנה עצמית
דוד לוי:
 גם אין שם בחוק את הצידוק הזה
דוד לוי:
 אגב אפרופו ריאיון טלפוני, בבריטניה ועוד כמה מדינות קיים ריאיון טלפוני, מי שרוצה לדייק
דוד לוי:
      גם הריאיון, אני רוצה לדייק
דוד לוי:
 אנחנו שלטון חוק, החוק קובע ככה: פקיד רישוי רשאי לשיקול דעתו לזמן מישהו לבירור פרטי בקשה
דוד לוי:
 שלחו את זה בעבר, בשנות ה-70, הגיע, לא ידוע, ביונת דואר החומר, אז רצו לבדוק פרטים
דוד לוי:
 מפה זה הפך משום מה לבירוקרטיה, שכל אחד צריך לבוא לריאיון פיזי
דוד לוי:
 בזה זה מדובר
דוד לוי:
 וגם פה אנחנו מחמירים על החוק, כי החוק לא מחייב, אנחנו בודקים את כולם טלפונית ומי שצריך יכול לבוא גם פיזית, כך שאנחנו עומדים לגמרי בחוק
דוד לוי:
      לגבי האנשים שאמרת, על גמלאים, כל מיני עצות יפות שהבאת בדיון הקודם
דוד לוי:
 בדקנו אותם, הבאנו מעט מאוד גמלאים וגם הם, כמובן אני לא רוצה לפגוע בכבודם, מדובר באנשים בני 70 שמערכות טכנולוגיות פחות מותאמות להם והם פשוט לא הצליחו לעמוד
דוד לוי:
 אז לפני שאתה אומר לא בדקו, לא בדקו, ניסינו כמעט את כל האוכלוסיות
דוד לוי:
      ומה שאתה אומר, שהדיון פה הוא פרוצדורלי, כל עורך דין מצליח יודע שהדרך להרוג מהות היא פרוצדורה
דוד לוי:
 וכשאומרים לך שהם ירדו והם פחות מ-50% בכמות הבקשות, כן, זה גם על אחריותך, אם חס וחלילה בן אדם - - -
מיקי לוי:
לא, לא, לא, תעצור
מיקי לוי:
 רצית לתת את מדיניות השר, אתה לא תקבע מה אחריותי או לא
מיקי לוי:
 כשאני עושה משהו אני לוקח אחריות מלאה על מעשיי, אתה האחרון שתטיף לי בעניין הזה
טלי גוטליב:
תודה אבל על העמדה הברורה של השר
מיקי לוי:
תודה ולא שמעתי את עמדת השר
טלי גוטליב:
שמעתי, עמדה ברורה, שנועדה לעשות הכול להגנה עצמית
הר מלך:
אני שמעתי את עמדת השר
נאור שירי:
אבל זה לא הדיון
הר מלך:
העמדה הייתה - - -
מיקי לוי:
חברת הכנסת סון הר מלך, אני מודה לך
נאור שירי:
זה לא הדיון
טלי גוטליב:
מצוין, עמדה מצוינת
מיקי לוי:
חבר הכנסת שירי, אני מודה לך
מיקי לוי:
 האם יש מישהו באולם, לפני שאני סוגר, כי יהיה כאן דיון המשך, לא מיצינו
מיקי לוי:
 לא, גברתי, אתם מיציתם את עצמכם, אלא אם כן יש לך משהו מאוד חשוב בן דקה
מיקי לוי:
 למרות שהפרעתם, בבקשה
אודליה קדמי:
קודם כל אני מתנצלת, אדוני יושב הראש, אם הפרעתי, הדבר הזה באמת בוער בדמי
אודליה קדמי:
 אני רק רוצה לשאול, אני שמחה לראות את ההיענות וההסכמה העקרונית לחימוש האזרחי
אודליה קדמי:
 שמי אודליה קדמי, אני עו"ד בהכשרתי, אני פעילה למען זכויות נשים, בפרט נושא הרישוי עבור נשים
אודליה קדמי:
      אני הגשתי בקשה לפני חודשיים, אני לוחמת, אני ממתינה כבר חודשיים
אודליה קדמי:
 אני רוצה לשאול, במהלך החודשיים האלה ולאור סגירת החמ"ל בכנסת ועוד כל מיני מהלכים שקרו בעקבות הדיונים בוועדה הזאת, כולל אפקט מצנן על פקידי האגף שחוששים היום לתת רישיונות ואנחנו שומעים על ירידה ב-50%, אני רוצה לשאול, אם משהו קורה לי במהלך התקופה הזאת בזמן שאתם בפועל גורמים לעיכוב הרישיונות האלה, האם המשמעות היא לא שהדם על הידיים שלכם? הדם שלי על הידיים שלכם?
מיקי לוי:
גברתי, זו אמירה מאוד לא - - -
אודליה קדמי:
אני יודעת שזה קשה וזה בוטה, אבל אני מנסה להמחיש את הדחיפות של הדבר הזה
אודליה קדמי:
 אני מתנצלת
מיקי לוי:
לא, אני חושב, אני אומר לך כאדם, לא כפרלמנטר, לא כקצין משטרה לשעבר, שהאמירה הזו היא אינה במקומה
מיקי לוי:
      חברים, הדיון הזה לא תם, לא הושלם, לא הצלחנו לשמוע את כולם ולכן אנחנו נמתין למשרד המשפטים שימצה את כל הישיבה ואת כל השאלות שנשאלו
מיקי לוי:
 חבר הכנסת נאור שירי גם שאל את משטרת ישראל שאלה אחת או שתיים
מיקי לוי:
 אדוני המשנה למנכ"ל, אני ביקשתי שלדיון הבא, אנחנו נוציא עוד פעם בקשה שהוא יופיע בפנינו
מיקי לוי:
 אם הוא יהיה במשרדכם, מה טוב
אליעזר רונן:
אני מעדכן, כי השר תוך כדי גם התכתב איתי, הוא לא מתכוון שראש האגף יגיע והוא ישלח מכתב בנושא הזה
מיקי לוי:
לא מסתדר?
אליעזר רונן:
לא, אני אומר, מבחינת השר, הוא לא מאשר שראש האגף - - -
מיקי לוי:
זה חבל, כי תבינו, אתה תבהיר בבקשה לשר, וכבר היה לנו אירוע כזה וחברת הכנסת טלי גוטליב לקחה את זה על עצמה כשרציתי לקיים דיון בנושא ערים מעורבות, דיון מקצועי, גם פה יש דיון מקצועי, אם השר איננו מאפשר לראש האגף לשעבר בעודו עובד מדינה להגיע לכאן זה אומר דרשני, זה אומר שיש לכם מה להסתיר
מיקי לוי:
 לכן אני אומר לכם - - -
טלי גוטליב:
זה לא מה שזה אומר
אליעזר רונן:
אין לו מה להסתיר, הוא ישלח מכתב מטעמו עם ההסבר המלא לנושא
טלי גוטליב:
אתה מתייחס אליו, אנחנו לא יכולים ל - - -
מיקי לוי:
טלי, הבן אדם עובד מדינה
הר מלך:
הוא עוד כמה ימים כבר לא יהיה עובד מדינה
טלי גוטליב:
לא, אבל הוא ת"פ של השר
הר מלך:
יכול להיות שבדיון הבא הוא כבר לא יהיה עובד מדינה
נאור שירי:
אבל זה מה שהוא אמר
מיקי לוי:
חברת הכנסת סון הר מלך, אמרתי את זה, אם הוא לא עובד מדינה אין לי שום אפשרות לזמן אותו
אליעזר רונן:
לא, אבל אם הוא לא נושא משרה הוא לא יכול לבוא לכאן אם הוא לא ראש האגף ולהציג את - - -
מיקי לוי:
תקשיב טוב, לוועדה הזו זומן כבר ראש ממשלה ולא פעם אחת, לכן הטיעון הזה הוא פשוט לא נכון
מיקי לוי:
 הוועדה הזו, כשמה כן היא, היא היחידה שמוקמת על פי חוק בין ועדות הכנסת, על פי חוק מחויבת הוועדה הזו לקום והיא רשאית להזמין כל אחד, כולל ראש הממשלה
מיקי לוי:
 ראש הממשלה הנוכחי הגיע לכאן לא אחת, לפחות פעם אחת
טלי גוטליב:
זה משהו אחר, אבל הפקיד כפוף לשר, אם השר לא מאפשר אי אפשר להביא אותו
מיקי לוי:
גברתי, לא נכון
מיקי לוי:
 מכיוון שאת עורכת דין לכי תבדקי
טלי גוטליב:
זה נכון
הר מלך:
השר רשאי לא לתת לו
טלי גוטליב:
הוא לא יכול
טלי גוטליב:
 השר יכול לבוא במקומו, חד וחלק
טלי גוטליב:
 הוא לא פקיד, אי אפשר לחייב
מיקי לוי:
השר יכול לבוא במקומו
מיקי לוי:
 אני אשמח שיגידו לי שבמקום שהפקיד יבוא השר יבוא
מיקי לוי:
 נשאל את השר את אותן שאלות, אין שום בעיה
מיקי לוי:
 לכן אני אומר, תתעשתו, אם אתם לא רוצים להביא מישהו סימן שיש לכם מה להסתיר
טלי גוטליב:
אין מה להסתיר, שמעת פה עדויות רבות
הר מלך:
אין מה להסתיר
מיקי לוי:
ישיבה זו נעולה
מיקי לוי:
שלום לכולם, היום יום שלישי, ז' בטבת
מיקי לוי:
 הריני מתכבד לפתוח את ישיבתה השנייה של הוועדה היום בנושא ניהול המשבר וההיערכות לעתיד (דוח מבקר המדינה על ההתנהלות התקציבית במשבר הקורונה 2021)
מיקי לוי:
 במקום המילה "קורונה" נכתוב "מלחמה", זה אותו דבר, פחות או יותר
מיקי לוי:
     זוהי ישיבת המשך לדיון שקיימתי ב-30 באוקטובר, בעקבות מצב החירום הביטחוני והכלכלי שאליו נכנסה המדינה עם מלחמת "חרבות ברזל"
מיקי לוי:
 היה ברור לכולם כי מצב המלחמה מצריך ניהול תקציבי מיוחד בשל הגידול בהוצאות הממשלה לצורך ההתמודדות עם הצרכים הביטחוניים, מצוקת המפונים, שיקום היישובים המפונים, שיפוי לעצמאים שנפגעו ועוד
מיקי לוי:
     ברור שקיימת ירידה בהכנסות, ובסופו של דבר, גם לא מזמן עבר בכנסת תקציב מיוחד אשר אמור להתאים למצב החדש שבו המדינה נמצאת
מיקי לוי:
 שמעתי את אנשי המקצוע באוצר, שמעתי את הדיונים, שמעתי מה היה ראוי להוריד, מה רצו להוריד שומרי הסף, לצערי זה לא קרה
מיקי לוי:
 הייתי חלק מזה
מיקי לוי:
     בחלק הראשון של הדיון אני שמח להציג את נגיד בנק ישראל, פרופ' אמיר ירון
מיקי לוי:
 ברוך הבא, תודה רבה שנענית
מיקי לוי:
 שנענה להזמנתי והגיע לתת סקירה, שבעיניי חשובה ביותר בימים אלו
מיקי לוי:
 כולנו מבקשים לשמוע תחזיות לגבי הצמיחה הצפויה, תחזיות הגירעון, מצב הריבית ועוד
מיקי לוי:
 הנגיד ייתן את סקירתו, ולאחר מכן, אם תהיינה שאלות של חברי הכנסת, נוכל לשאול
מיקי לוי:
     בחלק השני של הדיון, לפני שהנציג של אגף התקציבים בורח לנו, אני מקווה שאני אספיק, כי הוא הודיע לי שהוא רוצה לצאת באמצע עקב נושאים שהוא צריך להיות בהם
מיקי לוי:
 אז אם אנחנו נספיק, נעשה את זה
מיקי לוי:
 אם לא, אני אזמין אתכם פעם נוספת
מיקי לוי:
 בחלקו השני של הדיון אנחנו נמשיך לדון בתוכנית משרד האוצר להתנהלות בתוך המצב הכלכלי הלא פשוט שבו אנחנו נמצאים, ולאור תקציב המדינה אשר עבר בכנסת בשבוע שעבר
מיקי לוי:
     בדיון הקודם ציינתי כי איני, תקשיב, איני מקבל את עמדת משרד האוצר שהתנהלותו היא על בסיס הפקת לקחים מתקופת הקורונה
מיקי לוי:
 בדוח מבקר המדינה נכתב במיוחד, באופן ברור לחלוטין, שעל משרד האוצר היה להכין תוכנית מגירה
מיקי לוי:
 רוב הדברים היו דומים: שיפוי עצמאים, מפונים, כל מה שאתם רוצים, בתי חולים, בריאות
מיקי לוי:
 היה צריך רק להחליף את המילה
מיקי לוי:
 במקום "קורונה", "מלחמה", ולעשות התאמות בהתאם
מיקי לוי:
     אני עדיין סבור כי היה על האוצר והמדינה להכין תוכניות מגירה מוכנות לשליפה במצב חירום, כדי לא לעבור שוב את אותה דרך חתחתים שעברנו בקורונה, וכעת אנחנו עוברים שוב
מיקי לוי:
 כל הדיונים בוועדת הכספים, בוועדת הכלכלה
מיקי לוי:
 להמציא את הגלגל מחדש, מה שנקרא
מיקי לוי:
 כן דוחות, לא דוחות; כן עצמאים, לא עצמאים
מיקי לוי:
 היה אפשר לעשות את זה אחרת
מיקי לוי:
 היה אפשר להקל על הציבור, אילו היו תוכניות שהיה צריך לשלוף אותן
מיקי לוי:
 במקום זה, התחלנו הכול מההתחלה
מיקי לוי:
 אני מפנה אתכם לדוח מבקר המדינה, שם נכתב בפירוש שעל האוצר היה להכין תוכניות
מיקי לוי:
 והתשובה שקיבלתי מאנשיכם באוצר כי הם, על בסיס הלקחים הם מתארגנים
מיקי לוי:
 זו לא תשובה, בוודאי לא תשובה כלכלית טובה להתארגנות כלכלית
מיקי לוי:
     דרשתי מהאוצר בדיון הקודם, וכמו כן מהמועצה הלאומית לכלכלה
מיקי לוי:
 חבל שפרופ' שמחון יצא, כי הנציג שלו היה אצלי בפעם הקודמת להכין תוכניות מגירה מתכללת
מיקי לוי:
 זה לא אני דורש, דוח מבקר המדינה דרש
מיקי לוי:
 וכולם מלאי הבטחות, כן נעשה
מיקי לוי:
 חבל שפרופ' שמחון יצא, לא יודע למה יצא
מיקי לוי:
 אני בספק כי תוכנית כזו קיימת כבר כעת, אולם הנושא מספיק חשוב כדי לשמוע מכם עדכון היכן הדברים עומדים, אם אתה יודע, אם אתם מתכוונים להכין תוכנית או התחלתם להכין תוכניות, למרות שרק חודש וחצי עבר מאז
מיקי לוי:
     כמו שיפוי למעסיקים ועצמאים, עובדים שהוצאו לחל"ת או פוטרו, עלות המלחמה והשפעתה על גביית המיסים, השפעות על דירוג האשראי הישראלי בעולם, סיוע לשכבות החלשות
מיקי לוי:
 ואם בחלק הראשון של הישיבה עסקנו במאקרו, הרי שכאן, יחד עם נציגי האוצר, אנחנו נדבר בהתאם
מיקי לוי:
     תודה רבה, עוד פעם, אדוני
מיקי לוי:
 בבקשה, כל הבמה שלך
אמרי רון:
קודם כול תודה, יו"ר הוועדה מיקי, אנחנו מכירים כבר הרבה זמן, על ההזדמנות לומר כמה מילים
אמרי רון:
 אני לא אלך אחורה לקורונה, רק בקונטקסט של התחזיות, לתת את הפרספקטיבה של מה היה אז ואיפה אנחנו רואים את עצמנו כרגע
אמרי רון:
     קודם כול, נתחיל בזה
אמרי רון:
 אנחנו כמובן באירוע נוראי
אמרי רון:
 וקודם כול, טובי בנינו ובנותינו נלחמים כעת בחזית, ואני כמובן מאחל להם ברכת הצלחה
אמרי רון:
 ליבנו, כמובן, עם כל משפחות הנופלים